Da, este obligatorie! Dacă un contract individual de muncă este încheiat fără o fișă medicală pentru angajare și fără avizul medicului de medicină muncii, acest lucru poate determina nulitatea contractului de muncă. În conformitate cu prevederile legale, fisa medicală pentru angajare este reglementată prin dispozițiile H.G. nr. 355/2007 privind supravegherea sănătății lucrătorilor, care stabilesc că: Examenul medical la momentul angajării se efectuează la solicitarea angajatorului, care trebuie să completeze fisa de solicitare a examenului medical la angajare și fisa de identificare a factorilor de risc profesional. Angajatorii au obligația de a suporta costurile examenului medical la momentul angajării. Doar medicul specializat în medicina muncii are dreptul să efectueze consultațiile necesare și să completeze fisa medicală pentru angajare. Nerespectarea acestor obligații și, prin urmare, absența unei fișe medicale pentru angajare valabile, poate duce la sancționarea angajatorului cu amendă în cuantumul de la 4.000 la 8.000 lei, conform prevederilor legale.